Slatki moj Izuse, smirno te ja molim
Slatki moj Izuse, smirno te ja molim,
   daj mi plač i suze, zled moju da bolim,
   koja vid zaslijepi od moga života,
   a zatoj pokrijepi tvoja me dobrota.
Ter meni daj razum, ter meni dopust' moć,
   ter meni ukaž' drum kako ću k tebi doć;
   kako ću doć k tebi, prislavni moj Bože,
   ar toj steć po sebi život moj ne može.
Zašto sam vas grješnik, zašto sam vas zloban,
   za ku stvar zvat človik nijesam se podoban;
   ter kako jur krivac, koji sam zal dosti,
   teku ja na živac od vječne sladosti,
neka se napiju gdi se već ne žedni.
   A zatoj vapiju bez izma sve me dni:
   pomiluj, pomili, pomiluj, Bože moj,
   pakljenoj ter sili u vlas me dat nemoj.

Hrvatsko 16. stoljeće

sr:Slatki moj Izuse, smirno te ja molim